H.C. Stilling

**Harald Conrad Stilling** (født 9. februar 1815 i Hørsholm, død 29. november 1891 i Frederiksberg) var en dansk arkitekt og statsbyggmester i København i perioden 1871–1888. Sammen med P.C. Hagemann, P.C. Bønecke, N.S. Nebelong og J.H. Nebelong var Stilling med på å forme senklassisismens København.

Da Georg Carstensen åpnet Tivoli i 1843, var de tallrike bygningene tegnet av Stilling. Hans hovedverk var Casino i Amaliegade (fra 1847 og revet i 1960).

## Bakgrunn
Stilling var sønn av Conrad Frederik Stilling (1766–1821) – som var munnskjenk hos prins Christian Frederik – og Juliane Sofie f. Hinzpeter (1777–1849). Hennes far var slottsforvalter ved Hirschholm slott.

Stilling bodde hos morfaren de første årene av barndommen og kom deretter på skole i København. Etter konfirmasjonen begynte han i  murerlære. Som svenn arbeidet han fortsatt noen år med sitt håndverk, men tegnet i tillegg på vinteren, i Kunstakademiets bygningsskole og hos G.F. Hetsch, som i 1838 foreslo han som midlertidig lærer ved søndagsskolen med 50 Riksbankdaler om året. Da N.S. Nebelong snart etter reiste utenlands ble Stilling medhjelper ved Hetschs` private tegneskole og sluttet helt å praktisere som murer. Allerede i 1838 hadde han vunnet en pengepremie i ornamentfaget og besøkte Akademiets frihåndstegneskoler, i 1839 vandt han premien for en ornamenttegning igjen og i desember samme år den lille sølvmedalje på Bygningsskolen.

Han vant den store sølvmedaljen i 1840, den lille gullmedaljen i 1843 og den store i 1847.

Stilling reiste på en lengre utenlandsreise i 1849; han var blant annet i Italia, Frankrike, Hellas, Egypt og Tyrkia og vendte tilbake til København i 1854. I 1856 ble han utnevnt til bygningsinspektør i København og etter Nebelongs død i 1871 ble han utnevnt til statsbyggmester.

## Verker

(I København, hvor ikke annet er nevnt)
* Tivoli, Vesterbros Passage (1843–45, for Georg Carstensen, stort sett alt revet)
* Casinoteatret i Amaliegade 10 (1845-47, for samme, forhuset revet i 1960)
* Kongens Klub, Vesterbros Passage (1845, revet)
* Hippodromen, Nørregade 39 (1846)
* Gammel Carlsberg bryggeri, Valby (1846-47, stall bevart, fredet)
* Maglekilde Vandkuranstalt, Roskilde (1846, revet)
* Fasade og butikk for J.G. Schwartz, Sværtegade 3 (1847)
* Københavns første banegård, Dronningens Enghave, Vesterbro (1847, revet 1865, tilskrevet Stilling av Ida Haugsted pga. sterke likhetstrekk med hans rutsjebane i Tivoli)
* Ombygning av Det Plessenske Pale til to hus, Frederiksholms Kanal 16–18, København (1851–52, antagelig tegnet 1850)
* Tårn og våpenhus, Tyvelse kirke (1854)
* Ombygning til teater av rideskole ved Hippodromen, nå Folketeatret, Nørregade 39 (1855–57)
* Hovedbygning, *Sommerlyst*, Frederiksberg Allé 98, Frederiksberg (1855, senere Avenue Teatret, revet)
* Stephan à Portas eiendom, Kongens Nytorv 17 (1856-57, bygget om med kolonnade i 1961)
* Boligeiendom, Schønbergsgade 15, Frederiksberg (1857, fredet)
* *Villa Tharand* for grosserer Luis Bramsen, siden Det Wærnske Institut, Mariaforbundet og Kastanievejs Efterskole, Kastanievej 2, Frederiksberg (1857, tilbygning 1905, siden bygget om)
* Det tidligere Københavns Sygehjem, nå LIFE, Rolighedsvej, Frederiksberg (1857-59, udvidet av Stilling 1877–78, fredet 1959)
* Carolineskolen, Pilestræde 48 (1860, fraflyttet 1918)
* Østifternes Kreditforening, nå Øjenlægernes Hus, Store Kannikestræde 16 (1860)
* Ombygning av eiendom for Sparekassen Bikuben, Silkegade 8 (1860–61, revet)
* *Thors Hal*, Vesterbrogade 32 (1861, senere *Figaro/Valencia*, revet 1890)
* Ombygning av Koncertsalen, Tivoli (1863, sammen med J.A. Stillmann, bygget om)
* Bazaren, Tivoli (1863, revet 1908)
* Ordruphøj, Ordrup (1863–64, revet)
* Villa, Rosenvængets Hovedvej 18, Rosenvænget (1865, revet 1932)
* Sparekassen, Niels Hemmingsens Gade 7 (1862, bygget om)
* Restaurering av Skt. Petri kirke (1864–65)
* Kyø Hovedgård ved Aalborg (1875)
* Villaer i Flensborg
### Prosjekter
* Tivoli, Dyrholmen, Stockholm (1845)
* Passage med basar, Østergade 20, Ny Adelgade (1845, for A. Flinch)
* Projekt til Hotel de l'Union, Bredgade/Sankt Annæ Plads (1846, for Georg Carstensen, tilskrevet)
* Udvidelse av Hotel Royal, København (1861)
* Alhambra, Frederiksberg (1856)
* Møbler, bl.a. skrivebord (1844, i Nationalmuseet)
### Skriftlige arbeider
* Artikkel i: *[[Berlingske Tidende]]*, 19. juli 1860 (om husfasader).
* *Reise i Ægypten*, København: C.A. Reitzels Forlag 1869. Digitalisert hos Google Books
* *Den kristelige Kirkebygnings Historie*, 1870.
* *Smaa Historier om store Kunstnere*, 1872
* artikler i: *For Romantik og Historie*.

## Utmerkelser
* C.F. Hansen-medaljen 1841
* Dannebrogordenen 1858

## Referanser


## Kilder
* 
* Biografi med portrett i *København før og nu – og aldrig,* bind 6: *Frederiksstaden og Nyhavn,* av Tobias Faber, 1969, side 275. 
* H.C. Stilling Dansk biografisk Leksikon